《香篆》
明代·朱之蕃

水沈初试博山时，吐雾蒸云复散丝。忽漫书空疑锦织，相看扫素傍灯帷。

萦纡细缕虫鱼错，断续残烟柳薤垂。几向螭头闻阖殿，罗襕携出凤凰池。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。